согрѣ́ется се́й ѿ вѣ́ры, зря̀ блага́го совѣ́тника, я́коже чу́днаго ѻ́наго совѣ́тника, ѡ не́мже речѐ проро́къ иса́іа: бг҃а крѣ́пкаго, власти́теля, и прѡ́ч: глаго́лю же гдс̑а на́шегѡ іи҃са хрс̑та̀, ре́кшаго ко ѻ́ному ѕлорѣ́чущему:́ мя поста́ви судію̀ илѝ дѣли́теля надъ̑ ва́ми; а́ще, глаго́летъ, и ве́сь су́дъ дадѐ сн҃ови ѻц҃ъ: но явля́я на́мъ я́коже иво всѣ́хъ, и въ се́мъ пу́ть спасе́нія ст҃ы́мъ свои́мъ смире́ніемъ, я́кѡ не ну́дитъ: но а́ще кто̀ хо́щетъ по мнѣ̀ итѝ: да ѿве́ржется себѐ, и послѣ́дуетъ мѝ, глаго́летъ: то́ єсть, да ника́коже ѡ свое́й жи́зни попече́ніе твори́тъ: но я́коже а́зъ творю̀, и претерпѣва́ю чу́вственную и во́льную сме́рть за всѣ́хъ, та́кѡ и то́й дѣ́ломъ и сло́вомъ да послѣ́дуетъ, я́коже апо́столи и му́чєницы: а́ще ли же нѝ, хотя̀ по произволе́нію су́щую сме́рть да прете́рпитъ